Source: https://www.riigiteataja.ee/akt/12795793
Timestamp: 2018-10-20 21:57:23+00:00
Document Index: 2940363

Matched Legal Cases: ['§ 1', '§ 4', '§ 91', '§ 6', '§ 12', '§ 121', '§ 8', '§ 11', '§ 211', '§ 22', '§ 231', '§ 25', '§ 16', '§ 261', '§ 17', '§ 32', '§ 19', '§ 20', '§ 441', '§ 21', '§ 22', '§ 481', '§ 262', '§ 23', '§ 24', '§ 25', '§ 26', '§ 411', '§ 7']

Maagaasiseaduse ja kaugkütteseaduse muutmise seadus – Riigi Teataja
Maagaasiseaduse ja kaugkütteseaduse muutmise seadus
Vastu võetud 07.02.2007
Vabariigi Presidendi 21. veebruari 2007. a otsusega nr 104
I. Maagaasiseaduses (RT I 2003, 21, 128; 2006, 58, 439) tehakse järgmised muudatused:
§ 1. Paragrahvi 2 täiendatakse punktiga 11 järgmises sõnastuses:
« 11) varustuskindlus on gaasisüsteemi võime tagada tarbijate nõuetekohane gaasiga varustamine, arvestades olemasolevat nõudlust ning eeldatavat tulevikunõudlust.»
1) lõiked 2 ja 21 muudetakse ning sõnastatakse järgmiselt:
« (2) Gaasiettevõtja peab raamatupidamise sise-eeskirjas kehtestama põhimõtted, mille kohaselt peetakse arvestust gaasi ülekande, jaotamise, müügi ja nende tegevustega mitteseotud tegevusalade kohta nii, nagu oleksid kohustatud seda tegema nendel tegevusaladel eraldi tegutsevad ettevõtjad.
(21) Gaasiettevõtja peab oma raamatupidamises pidama gaasi müügi arvestust eraldi kodutarbijate ja vabatarbijate kohta.»;
« (6) Gaasiettevõtja korraldab oma majandusaasta aruande koostamise, esitamise ja avalikustamise vastavalt raamatupidamise seadusele. Kui audiitorkontroll on kohustuslik, peab audiitori järeldusotsus muu hulgas sisaldama hinnangut gaasiettevõtja majandusaasta aruande ja selle lisade vastavuse kohta käesolevale seadusele.»
« (1) Võrgupiirkonnas suurimat turuosa omav gaasi müüja on kohustatud müüma gaasi vastavalt võrgu tehnilistele võimalustele kõigile selles võrgupiirkonnas võrguühendust omavatele kodutarbijatele, kui tarbija seda soovib.»;
2) lõikest 3 jäetakse välja esimene lause «Gaasi müük toimub müügilepingu alusel.»;
« (31) Gaasi müügilepingus tuleb muu hulgas määrata tarne liik.
(32) Kodutarbija gaasi müügileping võib sisaldada ka võrguteenuse osutamise lepingu sätteid, mis käsitlevad müüdava gaasi jaotamiseks vajalikku võrguteenuse osutamist.»
§ 4. Seadust täiendatakse §-ga 91 järgmises sõnastuses:
« § 91. Turgu valitsev gaasiettevõtja
(5) Kui müügihind ei vasta käesoleva paragrahvi lõikes 3 nimetatud tingimustele, on inspektsioonil õigus nõuda selle kooskõlla viimist.»
« (3) Bilansileping on süsteemihalduri ja bilansihalduri vahel sõlmitud avatud tarne leping, mille alusel bilansihaldur kohustub tagama bilansi.»;
« (31) Avatud tarne on turuosalisele bilansiperioodil süsteemihalduri või bilansihalduri poolt lepingus sätestatud koguse piirides gaasi müümine või ülejääva gaasi ostmine.
(32) Määratud tarne on turuosalisele temaga bilansiperioodiks kokkulepitud sellise gaasikoguse müümine, millest on bilansihaldurile ette teatatud.»;
« (7) Bilansigaas on gaas, mida bilansi tagamise eesmärgil ostab või müüb süsteemihaldur bilansilepingu alusel.»
§ 6. Paragrahv 12 muudetakse ja sõnastatakse järgmiselt:
« § 12. Bilansivastutuse korraldamine
(15) Majandus- ja kommunikatsiooniminister võib anda määrusi bilansivastutusega seotud teabevahetuse ulatuse ja sisu kohta.»
« § 121. Bilansihalduri õigused ja kohustused
(6) Bilansihaldur avalikustab bilansivastutuse tagamise tingimused ja bilansist kõrvalekalde eest võetava tasu määramise metoodika oma veebilehel ning annab nende kohta teavet isikule, kes seda nõuab.»
§ 8. Paragrahvi 151 lõige 2 muudetakse ja sõnastatakse järgmiselt:
« (2) Süsteemihalduril on õigus otsustada võrgu säilimiseks ja arendamiseks vajaliku vara kasutamise üle. See ei või takistada vajalike kooskõlastusmehhanismide toimimist, mis tagavad emaettevõtja õiguse teostada majanduslikku ja juhtimisalast järelevalvet tütarettevõtja üle.»
« 4) selgitab temale edastatud andmete alusel gaasisüsteemi bilanssi ja bilansihaldurite bilanssi ning ostab ja müüb bilansigaasi eesmärgiga tagada gaasituru efektiivne toimimine, gaasisüsteemi bilansi tagamiseks tehtud kulutuste õiglane jagamine bilansihaldurite vahel käesoleva seaduse, selle alusel kehtestatud õigusaktide ning süsteemihalduri ja bilansihalduri vahel sõlmitud lepingute kohaselt;»;
2) lõiget 1 täiendatakse punktidega 41 ja 42 järgmises sõnastuses:
« 41) esitab bilansihaldurile bilansi selgitamisega seotud andmete ja muude asjakohaste andmete alusel iga arvestusperioodi kohta arved bilansihalduri ostetud bilansigaasi eest makstava tasu ja õigusaktist või lepingust tulenevate muude süsteemihaldurile makstavate tasude kohta ning nõuab arvete alusel maksmisele kuuluvad summad bilansihaldurilt sisse;
42) arvutab bilansi selgitamisega seotud andmete ja muude asjakohaste andmete alusel selle bilansigaasi koguse, mille bilansihaldur on talle arvestusperioodil müünud, ning tasub bilansihaldurile selle koguse eest;»;
3) lõikes 3 asendatakse sõnad «saadud teavet» sõnadega «saadud konfidentsiaalset teavet»;
« (5) Ülekandeteenuse osutamise tingimuste ja teenuse eest võetava tasu määramisega seotud süsteemihalduri kohustused sätestab Euroopa Parlamendi ja nõukogu määrus (EÜ) nr 1775/2005 maagaasiedastusvõrkudele juurdepääsu tingimuste kohta (ELT L 289, 03.11.2005, lk 1–13).
(6) Süsteemihaldur peab tagama oma tegevuse kohta käiva äriliselt kasuliku teabe kasutamise võrdse kohtlemise põhimõttest lähtuvalt.»
« (1) Süsteemihalduril on õigus nõuda oma kohustuste täitmiseks bilansihaldurilt gaasitarnete suurendamist või vähendamist vastavalt sõlmitud bilansilepingule.
(2) Süsteemihalduril on õigus anda turuosalistele täitmiseks kohustuslikke korraldusi tarbijate gaasitarbimise piiramiseks või katkestamiseks, järgides käesoleva seaduse §-s 261 sätestatud nõudeid.»;
« (61) Süsteemihalduril on õigus osta ja müüa bilansigaasi. Bilansigaasi impordiks ja müügiks ei ole tegevusluba nõutav.»;
« (7) Süsteemihaldur ei hüvita käesoleva paragrahvi lõigetes 1–3 ja 5 nimetatud tegevuste ja korralduste täitmisest tulenevat kahju ega kulutusi, välja arvatud juhul, kui süsteemihalduri tegevus või korraldused on olnud õigusvastased.»;
« (8) Ülekandeteenuse osutamise tingimuste ja teenuse eest võetava tasu määramisega seotud süsteemihalduri õigused sätestab Euroopa Parlamendi ja nõukogu määrus (EÜ) nr 1775/2005.»
§ 11. Seadust täiendatakse §-ga 211 järgmises sõnastuses:
« § 211. Võrgu planeerimine ja ehitamine
Võrgu planeerimisele ja ehitamisele kohaldatakse ehitiste planeerimiseks ja ehitamiseks kehtestatud nõudeid.»
« § 22. Võrguettevõtja õigused ja kohustused»;
2) lõikes 51 asendatakse sõnad «saadud teavet» sõnadega «saadud konfidentsiaalset teavet»;
3) täiendatakse lõigetega 10–14 järgmises sõnastuses:
« (10) Võrguettevõtjal on õigus keelduda võrguteenuse osutamisest, kui:
(14) Võrguettevõtja peab tagama oma tegevuse kohta käiva äriliselt kasuliku teabe kasutamise võrdse kohtlemise põhimõttest lähtuvalt.»
« § 231. Võrguteenuse osutamise leping
(5) Võrgulepingu tüüptingimustest võib poolte kokkuleppel kõrvale kalduda.»
« § 25. Ebaseaduslik kasutamine
(4) Ebaseaduslikult kasutatud gaasikoguse ja võrguteenuse ning selle maksumuse määramise põhimõtted kehtestab majandus- ja kommunikatsiooniminister.»
1) lõikes 2 asendatakse sõnad «omavolilise tarbimise» sõnadega «ebaseadusliku kasutamise»;
« (31) Kui kodutarbija on jätnud müüjaga sõlmitud lepingus ettenähtud tasu tasumata ning kodutarbija kasutab gaasi alalise elukohana kasutatava eluruumi kütmiseks, võib gaasivarustuse ajavahemikus 1. oktoobrist kuni 1. maini katkestada alles pärast seda, kui käesoleva paragrahvi lõikes 4 nimetatud teatise saatmisest on möödunud 60 päeva.»
§ 16. Seadust täiendatakse §-dega 261 ja 262 järgmises sõnastuses:
« § 261. Varustuskindluse miinimumnõuded
(7) Varustuskindluse tagamise üle teeb järelevalvet inspektsioon, kes koostab ja avaldab igal aastal aruande varustuskindluse olukorra kohta.»
§ 17. Paragrahvi 33 tekst muudetakse ja sõnastatakse järgmiselt:
« (1) Ettevõtja on kohustatud viivitamata teavitama inspektsiooni käesoleva seaduse § 32 lõike 1 punktis 2 sätestatud andmete muutumisest.
(3) Inspektsioon kannab muutunud andmed registrisse kolme tööpäeva jooksul nende saamisest või vastava otsuse tegemisest arvates.»
1) lõiget 3 täiendatakse punktidega 91–93 järgmises sõnastuses:
« 91) jälgib võrguettevõtja poolt võrguga liitumiseks ning võrgu remondiks kuluvat aega;
93) analüüsib gaasi pakkumise ja nõudluse tasakaalu ning eeldatavat tulevikunõudlust, olemasolevaid tarnevõimalusi, kavandatavaid ja ehitusjärgus ühendusi, võrkude hooldamistaset ning prognoositava tippnõudluse rahuldamise meetmeid ja varustuskindluse tagamiseks rakendatavaid abinõusid;»;
2) lõike 3 punkt 10 muudetakse ja sõnastatakse järgmiselt:
« 10) koostab ja avaldab igal aastal aruande järelevalve tulemuste kohta käesolevas lõikes sätestatud kohustuste osas;»;
3) lõiget 3 täiendatakse punktidega 14 ja 15 järgmises sõnastuses:
« 14) täidab Euroopa Parlamendi ja nõukogu määruse (EÜ) nr 1775/2005 artiklites 3–8, 10 ja 11 reguleerivale ja pädevale asutusele sätestatud kohustusi;
15) teeb järelevalvet Euroopa Parlamendi ja nõukogu määruse (EÜ) nr 1775/2005 nõuete täitmise üle.»
§ 19. Paragrahvi 391 täiendatakse lõikega 4 järgmises sõnastuses:
« (4) Piiriüleste vaidluste puhul lahendab kaebuse see järelevalve teostaja, kelle jurisdiktsioonis asuva ettevõtja suhtes on kaebus esitatud.»
§ 20. Seadust täiendatakse §-ga 441 järgmises sõnastuses:
« § 441. Ülekandevõrgule kolmanda osapoole juurdepääsu tingimuste täitmata jätmine
Juriidilise isiku poolt Euroopa Parlamendi ja nõukogu määruses (EÜ) nr 1775/2005 sätestatud ülekandevõrgule kolmanda osapoole juurdepääsu tingimuste täitmata jätmise eest – karistatakse rahatrahviga kuni 50 000 krooni.»
§ 21. Paragrahvis 45 asendatakse sõnad «§-des 41–44» sõnadega «§-des 41–441».
§ 22. Seadust täiendatakse §-ga 481 järgmises sõnastuses:
« § 481. Hädaolukordade kirjelduse ja hädaolukorra kava esitamise tähtaeg
Käesoleva seaduse § 262 lõikes 5 nimetatud hädaolukordade kirjeldus ja hädaolukorra lahendamise kava tuleb esitada 2007. aasta 1. märtsiks.»
§ 23. Seaduse normitehnilist märkust täiendatakse järgmise direktiiviga:
«EL Nõukogu direktiiv 2004/67/EÜ, mis käsitleb maagaasitarnete kindluse tagamise meetmeid (ELT L 127, 29.04.2004, lk 92–96).»
II. Kaugkütteseaduses (RT I 2003, 25, 154; 2006, 58, 439) tehakse järgmised muudatused:
§ 24. Paragrahvi 7 täiendatakse lõigetega 3 ja 4 järgmises sõnastuses:
« (3) Soojusettevõtja, kelle tootmise prognoositav maht aastas ületab 500 000 MWh võrgupiirkonna kohta, on kohustatud tagama soojuse tootmiseks reservkütuse kasutamise võimaluse, mis kindlustaks soojusvarustuse kolme ööpäeva jooksul.
(4) Reservkütuse koguse arvutamisel lähtutakse eelmise aasta maksimaalsest ööpäevasest tarbimisest.»
§ 25. Paragrahvides 16 ja 17 asendatakse sõnad «omavoliline tarbimine» sõnadega «ebaseaduslik kasutamine» vastavas käändes ja §-s 16 asendatakse sõnad «omavoliliselt tarbitud» sõnadega «ebaseaduslikult kasutatud».
§ 26. Seadust täiendatakse §-ga 411 järgmises sõnastuses:
« § 411. Reservkütuse kasutamine soojuse tootmiseks
Käesoleva seaduse § 7 lõikes 3 nimetatud soojusettevõtja peab tagama soojuse tootmiseks reservkütuse kasutamise võimaluse 2008. aasta 1. juuliks.»